CELEX: 32017R0492
Language: lt
Date: 2017-03-21 00:00:00
Title: 2017 m. kovo 21 d. Komisijos reglamentas (ES) 2017/492, kuriuo iš dalies keičiamas Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo ir Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 įgyvendinimo tvarką (Tekstas svarbus EEE ir Šveicarijai. )

22.3.2017   
            
            
               LT
            
            
               Europos Sąjungos oficialusis leidinys
            
            
               L 76/13
            
         KOMISIJOS REGLAMENTAS (ES) 2017/492
   2017 m. kovo 21 d.
   kuriuo iš dalies keičiamas Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo ir Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 įgyvendinimo tvarką
   (Tekstas svarbus EEE ir Šveicarijai)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 883/2004 dėl socialinės apsaugos sistemų koordinavimo (1), ypač į jo 88 straipsnį,
   atsižvelgdama į 2009 m. rugsėjo 16 d. Europos Parlamento ir Tarybos reglamentą (EB) Nr. 987/2009, nustatantį Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2), ypač į jo 92 straipsnį,
   kadangi:
   
               (1)
            
            
               valstybės narės, atsižvelgdamos į tam tikrus kai kurių valstybių narių teisės aktų pakeitimus arba į siekį supaprastinti Reglamento (EB) Nr. 883/2004 ir Reglamento (EB) Nr. 987/2009 nustatytos koordinavimo sistemos taikymą, Socialinės apsaugos sistemų koordinavimo administracinei komisijai pateikė prašymą iš dalies pakeisti kai kuriuos šių reglamentų priedus;
            
         
               (2)
            
            
               Socialinės apsaugos sistemų koordinavimo administracinė komisija pritarė prašomiems pakeitimams ir pateikė Komisijai atitinkamus pasiūlymus dėl priedų techninio pritaikymo;
            
         
               (3)
            
            
               Komisija pritaria atitinkamiems pasiūlymams;
            
         
               (4)
            
            
               todėl Reglamentas (EB) Nr. 883/2004 ir Reglamentas (EB) Nr. 987/2009 turėtų būti atitinkamai iš dalies pakeisti,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 883/2004 iš dalies keičiamas taip:
   
               1)
            
            
               VI priedas iš dalies keičiamas taip:
               
                           a)
                        
                        
                           skirsnyje „ESTIJA“ po c punkto pridedamas d punktas:
                           
                                       „d)
                                    
                                    
                                       darbingumo išmokos, skiriamos pagal Darbingumo išmokų aktą“;
                                    
                                 
                     
                           b)
                        
                        
                           skirsnis „ŠVEDIJA“ pakeičiamas taip:
                           „ŠVEDIJA
                           Su pajamomis susieta ligos kompensacija ir su pajamomis susieta veiklos kompensacija (Socialinio draudimo kodekso 34 skyrius)“;
                        
                     
                           c)
                        
                        
                           skirsnis „JUNGTINĖS KARALYSTĖS“ pakeičiamas taip:
                           „JUNGTINĖ KARALYSTĖ
                           Darbo ir paramos išmoka (ESA)
                           
                                       a)
                                    
                                    
                                       Išmokoms iki 2016 m. balandžio 1 d. ESA yra ligos išmokos pinigais pirmąsias 91 dieną (vertinimo etapas). Nuo 92-os dienos ESA yra invalidumo išmoka (pagrindinis etapas);
                                    
                                 
                                       b)
                                    
                                    
                                       Išmokoms iki 2016 m. balandžio 1 d. ESA yra ligos išmokos pinigais pirmąsias 365 dienas (vertinimo etapas). Nuo 366-os dienos ESA yra invalidumo išmoka (paramos grupė).
                                    
                                 Didžiosios Britanijos teisės aktai: 2007 m. Gerovės reformos akto 1 dalis.
                           Šiaurės Airijos teisės aktai: 2007 m. Šiaurės Airijos gerovės reformos akto 1 dalis.“;
                        
                     
         
               2)
            
            
               VIII priedas iš dalies keičiamas taip:
               
                           a)
                        
                        
                           1 dalies skirsnis „LENKIJA“ pakeičiamas taip:
                           „LENKIJA
                           Visi prašymai dėl invalidumo pensijų, senatvės pensijų pagal nustatytų išmokų sistemą ir maitintojo netekimo pensijų, išskyrus atvejus, kai bendri pagal daugiau nei vienos valstybės narės teisės aktus įgyti draudimo laikotarpiai sudaro 20 metų (moterims) ir 25 metus (vyrams), o nacionaliniai draudimo laikotarpiai yra trumpesni už šiuos laikotarpius (bet ne trumpesni nei 15 metų moterims ir 20 metų vyrams), o apskaičiuojama pagal 1998 m. gruodžio 17 d. akto 27 ir 28 straipsnius (OL 2015, 748 punktas).“;
                        
                     
                           b)
                        
                        
                           1 dalies skirsnis „ŠVEDIJA“ pakeičiamas taip:
                           „ŠVEDIJA
                           
                                       a)
                                    
                                    
                                       Visi prašymai dėl senatvės pensijos kaip garantuojamos pensijos (Socialinio draudimo kodeksas, 66 ir 67 dalys);
                                    
                                 
                                       b)
                                    
                                    
                                       Visi prašymai dėl senatvės pensijos kaip papildomos pensijos (Socialinio draudimo kodeksas, 63 dalis).“;
                                    
                                 
                     
                           c)
                        
                        
                           1 dalies skirsnio „JUNGTINĖ KARALYSTĖ“ pirmas sakinys pakeičiamas taip:
                           „Visi prašymai dėl ištarnauto laiko pensijų, valstybinių pensijų pagal 2014 m. Pensijų akto 1 dalį, našlių ir maitintojo netekimo išmokų, išskyrus tas, kurioms per mokestinius metus, kurie prasidėjo 1975 m. balandžio 6 d. arba vėliau:“;
                        
                     
                           d)
                        
                        
                           2 dalies skirsnis „ŠVEDIJA“ pakeičiamas taip:
                           „ŠVEDIJA
                           Senatvės pensijos kaip pajamų pensijos ir pirmenybinės pensijos (Socialinio draudimo kodekso 62 ir 64 skyriai).“;
                        
                     
         
               3)
            
            
               IX priedas iš dalies keičiamas taip:
               
                           a)
                        
                        
                           I dalies skirsnis „ŠVEDIJA“ pakeičiamas taip:
                           „ŠVEDIJA
                           Su pajamomis susieta ligos kompensacija ir su pajamomis susieta veiklos kompensacija (Socialinio draudimo kodekso 34 skyrius)
                           Garantuota pensija ir garantuota kompensacija, kurios pakeitė viso dydžio valstybines pensijas, numatytas pagal valstybinių pensijų teisės aktus, kurie buvo taikomi iki 1993 m. sausio 1 d., ir viso dydžio valstybinę pensiją, skiriamą pagal nuo tos dienos taikomų teisės aktų pereinamojo laikotarpio taisykles“;
                        
                     
                           b)
                        
                        
                           II dalies skirsnis „ŠVEDIJA“ pakeičiamas taip:
                           „ŠVEDIJA
                           Ligos kompensacija ir veiklos kompensacija garantijų kompensacijos forma (Socialinio draudimo kodekso 35 skyrius)
                           Maitintojo netekimo pensijos, skaičiuojamos pagal įgytus draudimo laikotarpius (Socialinio draudimo kodekso 76–85 skyriai)“.
                        
                     
         2 straipsnis
   Reglamentas (EB) Nr. 987/2009 iš dalies keičiamas taip:
   
               1)
            
            
               1 priede:
               
                           a)
                        
                        
                           skirsnis „BELGIJA–AIRIJA“ išbraukiamas;
                        
                     
                           b)
                        
                        
                           skirsnis „DANIJA–GRAIKIJA“ išbraukiamas;
                        
                     
         
               2)
            
            
               3 priede:
               
                           a)
                        
                        
                           skirsnis „NYDERLANDAI“ išbraukiamas;
                        
                     
                           b)
                        
                        
                           skirsnis „SUOMIJA“ išbraukiamas.
                        
                     
         3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   2 straipsnio 2 dalis taikoma nuo 2018 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 21 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 166, 2004 4 30, p. 1.
   
      (2)  OL L 284, 2009 10 30, p. 1.